 پيرس (ويب ڊيسڪ) ڪورونا وائرس جو مذاق اڏائيندي نيشنل باسڪيٽ بال ايسوسي ايشن جو فرانسيسي باسڪيٽ بال جو رانديگر روڊي گوبرٽ به وائرس جو شڪار ٿي ويو. روڊي گوبرٽ ڪجهه ڏينهن اڳ پنهنجي هڪ پريس ڪانفرس ۾ ڪورونا وائرس جو مذاق اڏائيندي سامهون رکيل سمورن مائيڪس کي هٿ لڳايو ۽ ائين محسوس ٿيو ته اتي موجود رپورٽرز کي کلندي ڊڄارڻ جي ڪوشش ڪري رهيو هو ته هن کي به ڪورونا ٿي سگهي ٿو. سندس ان پريس ڪانفرنس بعد رانديگر ۾ وائرس جون علامتون شروع ٿيڻ لڳيون جڏهن ته سندس ٽيسٽ ۾ به ڪورونا جي تصديق ٿي آهي. هوڏانهن نيشنل باسڪيٽ بال ايسوسي ايشن باسڪيٽ بال سيزن جي سمورن ميچن کي اڻڄاتل مدي تائين رد ڪري ڇڏيو.